25% ulatuses on piirkonnas lubatud ajutiselt veevarustus lahendada salvkaevuga. Pärast ühisveevärgi väljaehitamist on kohustus liituda ning likvideerida ajutine lahendus. Erandid on lubatud kokkuleppel piirkonna arendajaga. Tuletõrjevesi on ette nähtud lahendada planeeritavate  tiikide baasil. Veevõtukohad on planeeritud tee äärde pos-de 8, 22.2 ja 38.2 juurde. Tiikidest on ette nähtud isevoolsed tarnetorud veevõtukohta. Tuletõrje veevõtukoht peab olema tähistatud valgustatava või helenduva sildiga, millele on märgitud veevaru kuupmeetrites ja veevõtukoha haldaja andmed ning kaevu maht peab olema vähemalt 3 m³. Elamualal peab hajaasustuses olema tagatud tuletõrjevesi 5 l/s kuni 2 tunni jooksul.